Joyce Meyer begin elke dagstukkie met ’n sleutelwoord om oor na te dink. Hierdie woorde, saam met gepaste Skrifgedeeltes en praktiese raad, sal jou lewe positief verander. Dit sal jou help om ’n inniger verhouding met God te ervaar en die wonderlike dinge wat Hy vir jou beplan jou eie te maak.
Joyce Meyer is een van die wêreld se voorste predikers en is ’n kenner op verskeie gebiede wat fokus op emosies, houdings en gemoedstoestande. Sy het ongeveer ’n honderd boeke geskryf wat in meer as ’n honderd tale vertaal is. Joyce borg ook Hand of Hope, ’n welsynsorganisasie wat fondse skenk aan weeshuise en mediese sorg bied vir minder bevoorregtes. Haar topverkopers sluit in Vry om te leef, Eindig jou dag reg, Die stryd in jou gedagtes en Herbedraad jou denke.